
[bookmark: _Hlk146548920]ZARASŲ RAJONO SAVIVALDYBĖS VIETINĖS REIKŠMĖS KELIŲ IR GATVIŲ BARSTYMAS SMĖLIO-DRUSKOS MIŠINIU PASLAUGA
TECHNINĖ SPECIFIKACIJA

1.	Perkamos Zarasų rajono savivaldybės vietinės reikšmės kelių ir gatvių barstymo paslaugos Zarasų, Dusetų, Salako, Imbrado, Turmanto seniūnijose. 
2.	Pirkimas į dalis neskaldomas. 
3.	Paslaugų atlikimo vieta: Zarasų rajono savivaldybės teritorija.
4.	Konkursą laimėjęs paslaugų tiekėjas visas perkamas paslaugas atlieka tik perkančiosios organizacijos įgaliotiesiems asmenims (rajono Savivaldybės administracijos vadovams, Statybos ir infrastruktūros skyriaus specialistams, rajono Savivaldybės seniūnijų seniūnams) pateikus užsakymą. 
4.1. Užsakymas teikiamas telefonu ir ne vėliau, kaip per 2 valandas (darbo dienomis) patvirtinamas elektroniniu laišku, o užsakymai teikti nedarbo ar švenčių dienomis elektroniniu laišku patvirtinami ne vėliau kaip iki 10 val. pirmą darbo dieną.
4.2. Konkrečią užduotį konkursą laimėjusios įmonės nurodytam atstovui pateikia seniūnai arba jų įgalioti seniūnijų darbuotojai.
5.	Paslaugų atlikimas įforminamas taip: 
Seniūnai priima atliktas paslaugas ir jas užfiksuoja nustatytos formos žurnaluose (sutarties 4 priedas) bei statybos mašinų ir mechanizmų kelionės lapuose. Ataskaitinio mėnesio pabaigoje seniūnai pasirašo paslaugų tiekėjo pateiktus atliktų paslaugų aktus (forma F-2), kuriuos paslaugų tiekėjas kartu su pažymomis (forma F-3) pateikia Savivaldybės administracijos Statybos ir infrastruktūros skyriui. PVM sąskaitos faktūros turi būti teikiamos naudojantis informacinės sistemos „SABIS“ priemonėmis
6.	Užsakytų paslaugų atlikimas turi būti pradėtas:
6.1.	barstymo smėlio ir druskos mišiniu paslaugos pradedamos teikti tą pačią dieną ne vėliau kaip per 2 val. nuo užsakymo pateikimo, nepriklausomai nuo užsakymo pateikimo laiko. 
6.2.	esant poreikiui ir pateikus užsakymą paslaugos privalo būti teikiamos  savaitgaliais ir švenčių (nedarbo) dienomis. 
7. Kelių ir gatvių barstymui turi būti naudojamas smėlio ir druskos mišinys, kuriame druskos kiekis sudaro nuo 10 iki 20 proc. mišinio masės, o smėlio – nuo 80 iki 95 proc. Mišinio sudėtį Paslaugų Tiekėjas parenka atsižvelgdamas į meteorologines sąlygas, oro temperatūrą, kelio dangos būklę ir slidumo intensyvumą, siekdamas užtikrinti saugias eismo sąlygas.
7.1.Smėlio ir druskos mišinio išbarstymo norma nustatoma pagal faktines meteorologines sąlygas ir kelio dangos būklę. Vienkartinio barstymo metu rekomenduojama išbarstyti nuo 60 iki 100 g/m² mišinio. Esant intensyviam apledėjimui, lijundrai ar kitoms sudėtingoms meteorologinėms sąlygoms, gali būti naudojamas didesnis mišinio kiekis.
7.2.  Paslaugų Tiekėjas atsako už naudojamo smėlio ir druskos mišinio kokybę, tinkamą laikymą ir paruošimą. Naudojamas smėlis turi atitikti statybiniam smėliui keliamus reikalavimus, būti sausas, birus, be molio, organinių priemaišų ir stambių akmenų tinkamas mechanizuotam barstymui. Naudojama techninė natrio chlorido (NaCl) druska turi būti tinkama kelių priežiūrai žiemos metu.
8.	Paslaugų Tiekėjas privalo turėti dispečerinę tarnybą arba kontaktinį asmenį perkančiosios organizacijos užsakymams priimti, registruoti ir nukreipti paslaugoms atlikti reikalingus mechanizmus į atitinkamas seniūnijas. Dispečerinės tarnybos arba kontaktinio asmens telefonų numeriai nurodomi šių konkurso sąlygų 1 priede pateiktoje tiekėjo pasiūlymo formoje.
9. Teikdamas pasiūlymą, Paslaugų Tiekėjas privalo turėti nuosavybės, nuomos, panaudos ar kitu teisėtu pagrindu valdomas techniškai tvarkingas transporto priemones, pritaikytas smėlio–druskos mišinio barstymui. Paslaugų Tiekėjas privalo disponuoti ne mažiau kaip 3 (trimis) transporto priemonėmis su barstymo įranga.
10. Perkančioji organizacija neturi tikslios informacijos apie galutinį paslaugų poreikį, todėl paslaugų pirkimas vykdomas ir paslaugų sutartis su konkurso laimėtoju sudaroma vadovaujantis Viešųjų pirkimų tarnybos direktoriaus patvirtintoje Viešojo pirkimo–pardavimo sutarčių kainos ir kainodaros taisyklių nustatymo metodikos aktualioje redakcijoje aprašytais fiksuoto įkainio nustatymo principais.
11. Šių paslaugų administravimą vykdo seniūnai. Jie nustato paslaugų vykdymo būtinumą, periodiškumą, eiliškumą ir pasirašo atliktų paslaugų priėmimo aktus bei atliktų paslaugų apskaitos žurnalus. Atliktų darbų aktuose ir apskaitos žurnaluose fiksuojami darbų kiekiai su kelių (gatvių) pavadinimais.
12. Preliminarus kelių ir gatvių važiuojamosios dalies barstymo smėlio ir druskos mišiniu metinis poreikis seniūnijose yra: 
12.1. Zarasų seniūnijoje – 150 000 m²;
12.2. Imbrado seniūnijoje – 80 000 m²;
12.3. Turmanto seniūnijoje – 80 000 m²;
12.4. Dusetų seniūnijoje – 100 000 m²;
12.5. Salako seniūnijoje – 100 000 m².
13. Perkamų paslaugų preliminarus poreikis gali kisti vertinant kiekio pokytį (didėti arba mažėti) iki 30 % .
14. Perkančioji organizacija paslaugą užsakys tik esant poreikiui, kai dėl nepalankių meteorologinių sąlygų susidaro pavojingos eismo sąlygos (pvz., plikšala, lijundra, apledėjusi kelio danga). Paslauga paprastai bus taikoma ne visame kelio ar gatvės ruože, o tik pavojingiausiose vietose, tokiose kaip stačios įkalnės ir nuokalnės, pavojingi posūkiai, sankryžos, tiltai, viadukai ir kituose eismo saugumo požiūriu rizikinguose ruožuose. Konkretų barstytinų kelių ar gatvių ruožų sąrašą kiekvienu atveju nustato Perkančiosios organizacijos įgaliotas asmuo (seniūnijos seniūnai arba jų  įgalioti seniūnijos darbuotojai). 

